**ԲՈՎԱՆԴԱԿՈՒԹՅՈՒՆ**

**ԷԿՈ-ԻՐԱՎՈՒՆՔԻ ԳԻՏԱՈՒՍՈՒՄՆԱԿԱՆ ԿԵՆՏՐՈՆԻ ԳՈՐԾՈՒՆԵՈՒԹՅՈՒՆ**

**ԷԿՈԼՈԳԻԱԿԱՆ ՕՐԵՆՍԴՐՈՒԹՅՈՒՆ**

**Առաջարկներ «Շրջակա միջավայրի վրա ազդեցության փորձաքննության մասին ՀՀ օրենքում փոփոխություններ և լրացումներ կատարելու մասին» ՀՀ օրենքի նախագծի վերաբերյալ …էջ 3-4**

**Առաջարկներ “Կենդանական աշխարհի մասին” ՀՀ օրենքի նախգծի վերաբերյալ****…էջ 4-5**

**ՀԱՆՐԱՅԻՆ ՔՆՆԱՐԿՈՒՄՆԵՐ**

**«Շրջակա միջավայրի վրա ազդեցության փորձաքննության մասին» ՀՀ օրենքում փոփոխություններ և լրացումներ կատարելու մասին ՀՀ օրենքի նախագծի հանրային քննարկում … էջ 6**

**Ընդերքի մասին ՀՀ օրենսգրքի նախագծի հանրային քննարկում…էջ 7**

**2010թ. սեպտեմբեր-2011 թ. -մայիս, N 3**



**ԵՊՀ իրավագիտության ֆակուլտետի Էկոլոգիական իրավունքի գիտաուսումնական կենտրոն**

**ՀԱՄԱԳՈՐԾԱԿՑՈՒԹՅՈՒՆ**

**Ստորագրվել է Փոխըմբռնման հուշագիր ԵՊՀ իրավագիտության ֆակուլտետի և ՀՀ Ազգային ժողովի միջև… էջ 8-9**

**Հայաստանը մասնակցել է բնապահպանական հարցերով արդարադատության մատչելիության վերաբերյալ ՄԱԿ-ի եվրոպական տնտեսական հանձնաժողովի շրջանակներում անցկացվող հետազոտությանը …էջ 9-10**

**Բնապահպանական կրթության և դաստիարակության ազգային միասնական ծրագրում հստակեցվել են գործողությունները…էջ 10**

**ՀՐԱՏԱՐԱԿՈՒՄՆԵՐ**

**Շուտով կհրատարակվի անտառային օրենսդրության ուղեցույց… էջ 11**

**ԿԵՆՏՐՈՆԻ ԱՇԽԱՏԱՆՔՆԵՐԸ ՈՒՍԱՆՈՂՆԵՐԻ ՀԵՏ**

**Միջբուհական ուսանողական գիտաժողով... էջ 12**

**Էկոլոգիական իրավունքի դատախաղ... էջ 13-14**

**Փիթեր Ջոան Շայի և Սթեյնար Անդերսենի դասախոսությունը Կենտրոնում... էջ 14**

**ՀԵՏԱՔՐՔԻՐ Է ԻՄԱՆԱԼ**

**Ծիծեռնակաբերդում հավաքված ծաղիկները վերամշակվում են …էջ 15**

**«ԿԱՆԱՉԱՓԱՅԼ ԺՊԻՏՆԵՐ» … էջ 15**

**ä³ï³ëË³Ý³ïáõ ËÙµ³·Çñ` ². ÆëÏáÛ³Ý**

**Ð»ÕÇÝ³ÏÝ»ñ` Ð. Ð³Ëí»ñ¹Û³Ý**

**¶. ØáíëÇëÛ³Ý**

**ԲԱԺԻՆ 1**

**ԷԿՈ-ԻՐԱՎՈՒՆՔԻ ԳԻՏԱՈՒՍՈՒՄՆԱԿԱՆ ԿԵՆՏՐՈՆԻ ԳՈՐԾՈՒՆԵՈՒԹՅՈՒՆ**

**ՄԱՍ I. ԷԿՈԼՈԳԻԱԿԱՆ ՕՐԵՆՍԴՐՈՒԹՅՈՒՆ**

**I. Առաջարկներ “Շրջակա միջավայրի վրա ազդեցության փորձաքննության մասին” ՀՀ օրենքում փոփոխություններ և լրացումներ կատարելու մասին” ՀՀ օրենքի նախագծի վերաբերյալ**

ԵՊՀ էկոլոգիական իրավունքի գիտաուսումնական կենտրոնը օրենսդիր և գործադիր մարմինների հետ ձևավորված համագործակցության շրջանակներում շարունակում է մասնագիտական աջակցություն ցուցաբերել համապատասխան մարմիններին իրավական ակտերի նախագծերի մշակման ընթացքում:

“Շրջակա միջավայրի վրա ազդեցության փորձաքննության մասին» ՀՀ օրենքը ներպետական էկոլոգիական օրենսդրության առանցքային տարրերից է, որի նպատակն է ապահովել շրջակա միջավայրի պահպանությունը տարատեսակ տնտեսական նախաձեռնությունների իրականացման ընթացքում ակնկալվող բացասական ազդեցություններից: Օրենքում առկա մի շարք թերություններ շտկելու, ինչպես նաև ՀՀ միջազգային պայմանագրերում ամրագրված առաջադեմ



մոտեցումները օրենքում ներառելու նպատակով ՀՀ բնապահպանության նախարարությունը մշակել էր “Շրջակա միջավայրի վրա ազդեցության փորձաքննության մասին” ՀՀ օրենքում փոփոխություններ և լրացումներ կատարելու մասին” ՀՀ օրենքի նախագիծ:

Ներկայացված փաստաթղթով առաջարկվում է գործող օրենքը լրացնել մի շարք նոր հասկացություններով, որոնք թույլ կտան հստակեցնել օրենքի բովանդակությունը: Գնահատելի է նաև ազգային օրենսդրությանն ածանոթ, սկզբունքորեն նոր մոտեցման կիրառումը, որը ենթադրում է նախատեսվող գործունեության տեսակները, ըստ շրջակա միջավայրի վրա հնարավոր ազդեցության աստիճանի, դասակարգել երեք խմբերում, և ըստ այդ տարբերակել նաև փորձաքննության գործընթացին ներկայացվող պահանջները: Փորձ է կատարվել նաև տարանջատելու փորձաքննության փուլերը և հստակեցնելու հասարակայնության մասնակցության գործընթացը: Նախագծում առաջարկվում է կրճատել փորձաքննության ժամկետները, ինչը գործնականում կարող է նվազեցնել հասարակայնության արդյունավետ մասնակցության հնարավորությունը:

Ի թիվս նախագծի առանձին հոդվածների ձևակերպումների և խմբագրական փոփոխոթյունների, Կենտրոնի կողմից ՀՀ բնապահպանության նախարարությանը ներկայացված հիմնական դիտողություններն ու առաջարկները հանգում էին հետևյալին.

1. նախագծում ամրագրված գործունեության տեսակների հիմքում դնել Օրհուսի կոնվենցիայի 1-ին հավելվածում թվարկվող գործունեության տեսակների սահմանային չափերը,
2. հստակ տարանջատել հասարակական լսումների կազմակերպիչների լիազորությունները կամ նախատեսել լսումների մեկ պատասխանատու կազմակերպիչ, քանի որ պարզ չէ յուրաքանչյուրի պարտավորությունը լսումների կազմակերպաման գործում,
3. անհրաժեշտ է հստակեցնել շրջակա միջավայրի վրա ազդեցության փորձաքննության անցկացման փուլը թույլտվությունների տրամադրման ամբողջ համակարգում` հասարակության ներգրավվածությունը վաղ փուլում ապահովելու նպատակով,
4. հստակեցնել հասարակայնության ծանուցման կարգը և պայմանները: Ներկայումս օրենքի նախագիծը լրամշակման փուլում է:

**II. Առաջարկներ “Կենդանական աշխարհի մասին” ՀՀ օրենքի նախգծի վերաբերյալ**

ՀՀ Ազգային ժողովի քննարկմանը ներկայացված “Կենդանական աշխարհի մասին” ՀՀ օրենքում փոփոխություններ և լրացումներ կատարելու մասին” ՀՀ օրենքի նախագծի սկզբնական տարբերակում առաջարկվում էր վերացնել վայրի կենդանիների արտահանման թույլտվությունների պահանջը` հիմք ընդունելով արտահանման թույլտվությունների ազատականացման և գործարար միջավայրի բարելավման անհրաժեշտությունը: Նախածգի հեղինակները, հիմք ընդունելով այն, որ կենդանական աշխարհի օգտագործումն իրականացվում է թույլտվության համաձայն, ուստի արտահանման և ներմուծման համար առանձին թույլտվություն հարկավոր չէ:

Կենտրոնի կողմից նախգիծն ուսումնասիրվել էր ՀՀ ստանձնած միջազգային պարտավորությունների և ազգային օրենսդրական կարգավորման համատեքստում և եզրակացություն էր տրվել առ այն, որ վայրի կենդանիների արտահանման թույլտվության պահանջի վերացումը չի համապատասխանում «Անհատեցման եզրին գտնվող կենդանական և բուսական աշխարհի տեսակների միջազգային առևտրի մասին» (CITES) կոնվենցիայի դրույթներին և դրա հիման վրա ընդունված «Անհետացման եզրին գտնվող վայրի կենդանական ու բուսական աշխարհի տեսակների միջազգային առևտրի մասին» կոնվենցիայով կարգավորման ենեթակա վայրի կենդանիները և բույսերը, դրանց մասերն ու ածանցյալները Հայաստանի Հանրապետության տարածքից արտահանելու և Հայաստանի Հանրապետության տարածք ներմուծելու թույլտվությունների (հավաստագրերի) ու հայտի ձևերը հաստատելու մասին» ՀՀ կառավարության 2009 թվականի հոկտեմբերի 22-ի N1281-Ն և «Վայրի կենդանիներ ու կենդանաբանական հավաքածուներ ու առանձին նմուշներ Հայաստանի Հանրապետության տարածքից արտահանելու և Հայաստանի Հանրապետության տարածք ներմուծելու կարգի մասին» ՀՀ կառավարության 2002 թվականի հուլիսի 18-ի N1174-Ն որոշումներին: Վայրի կենդանիների և բույսերի արտահանումը և ներմուծումը կենդանական աշխարհի օգտագործման դեպքում ինքնին չեն ենթադրվում. արտահանման և ներմուծման համար գործում է այլ իրավական ռեժիմ, որին չի կարող փոխարինել կենդանական աշխարհի օգտագործման թույլտվությունը:

Կենտրոնի մասնագետների համոզմամբ գործարար միջավայրը կարող է ազատականացվել թույլտվությունների ստացման ընթացակարգը պարզեցնելու ճանապարհով: Նախագծի հեղինակներին առաջարկվել է կենդանիների վայրի կենդանիների ձեռքբերման թույլտվության մեջ, համապատասխան հայտ և անհրաժեշտ փաստաթղթեր ներկայացվելու դեպքում, ամրագրել նաև դրա նպատակը (օր.` ներմուծում, արտահանում, ցուցադրություն և այլն): Կենդանական աշխարհի հիմնական մոտեցումները, որոնք ամրագրված են “Կենսաբազմազանության մասին” և “Անհետացման եզրին գտնվող վայրի կենդանական և բուսական աշխարհի տեսակների միջազգային առևտրի մասին” կոնվենցիաներում, հիմնվում են կենդանական աշխարհի տեսակների նպատակային օգտագործման սկզբունքի վրա, այսինքն` ձեռքբերման որևէ տեսակի թույլտվության տրամադրման համար կարևոր պայման է հայտատուի կողմից կենդանում ձեռքբերումից հետո հաշվի առնել կենդանում` այլ պետություն տեղափոխման հանգամանքը:

Կենտրոնի ներկայացված առաջարկների հիման վրա օրենքի նախագծի լրամշակված տարբերակը ՀՀ Ազգային ժողովում արդեն անցել է առաջին ընթերցումը:

**ՄԱՍ II. ՀԱՆՐԱՅԻՆ ՔՆՆԱՐԿՈՒՄՆԵՐ**

**I. «Շրջակա միջավայրի վրա ազդեցության փորձաքննության մասին» ՀՀ օրենքում փոփոխություններ և լրացումներ կատարելու մասին ՀՀ օրենքի նախագծի հանրային քննարկում**

ԵՊՀ իրավագիտության ֆակուլտետի էկոլոգիական իրավունքի գիտաուսումնական կենտրոնի սեպտեմբեր ամսվա քննարկումները մեկնարկեցին «Շրջակա միջավայրի վրա ազդեցության փորձաքննության մասին ՀՀ օրենքում փոփոխություններ և լրացումներ կատարելու մասին» ՀՀ օրենքի նախագծի հանրային քննարկմամբ: Նախագծի բովանդակությունը ներկայացրեց ՀՀ բնապահպանության նախարարության **«Բնապահպանական փորձաքննություն» ՊՈԱԿ-ի ներկայացուցիչը:**

**Հանրային քննարկման մասնակիցների կարծիքով փոփոխության պետք է ենթարկվեն փորձաքննության ժամկետները, օրենքի նախագծում ամրա•րված «Հիմնական հասկացություններ» վերտառությամբ հոդվածը: Վերջիններիս կարծիքով նախագծից պարզ չէ, թե ինչ չափանիշների հիման վրա է իրականացվել փորձաքննության ենթակա գործունեության տեսակների դասակարգումը կատեգորիաներին:**



**Կենտրոնի ներկայացրած դիտողությունների և առաջարկների հիմնական մասը վերաբերում են նախագծի կատարելագործմանը` որպես ելակետ ընդունելով «Շրջակա միջավայրի հարցերի առնչությամբ տեղեկատվության մատչեիության, որոշումների ընդունման գործընթացին հասարակության մասնակցության և արդարադատության մատչելիության մասին» կոնվենցիայի պահանջները: Գտնում ենք` կատարելագործման անհրաժեշտություն ունեն հասարակության մասնակցութ-յան ընթացակարգերը (**հասարակական լսումների կազմակերպիչների լիազորությունների հստակ տարանջատում, հասարակության ծանուցման միջոցների կատարելագործում և այլն): Անհրաժեշտ է համապատասխանեցնել նաև նախագծի դրույթները գործող օրենսդրության պահանջներին:

**II. Ընդերքի մասին ՀՀ օրենսգրքի նախագծի հանրային քննարկում**

ՀՀ ընդերքի մասին նոր օրենսգրքի նախագիծը, որը բազմաթիվ քննարկումների և տարակարծությունների տեղիք է տվել 2010 թվականի սեպտեմբերի 24-ին քննարկվեց նաև ԵՊՀ իրավագիտության ֆակուլտետի գիտաուսումնական կենտրոնում: Քննարկման նպատակն էր մասնագիտական շրջանակներին ծանո-թացնել նախագծի բովանդակությանը և վեր հանել նրանց կարծիքը նախագծի վերաբերյալ:

Նախագիծը շահագրգիռ խմբերի ներկայացուցիչներին ներկայացրեց ՀՀ էներգետիկայի և բնական պաշարների նախարարության Ընդերքի վարչության պետ Վարդան Վարդանյանը: Նախագծի վերաբերյալ մասնակիցներն ունեին մի շարք հարցեր, որոնք վերաբերում էին ինչպես ընդերքն օգտագործման տրամադրելու, այնպես էլ շրջակա միջավայրի պահպանության կապակացությամբ առաջացող հարաբերությունների վերաբերյալ օրենսգրքում ամրագրված մոտցումներին: Մասնակիցների մի մասի կարծիքով օրենսգրքի մի շարք դրույթներ ենթակա են խմբագրման, քանի որ դրանց ձևակերպումները հստակ չեն կամ պահանջում են այլ կարգավորում:

Կարծում ենք`նախագծի մշակումը և նոր օրենսգրքի ընդունումը բավականաչափ հիմնավորված չէ, քանի որ միայն թույլտվությունների տրամադրման ընթացակարգերի պարզեցման նպատակով նոր օրենսգրքի ընդունման անհրաժեշտությունը բացակայում է: Կարելի է արձանագրել, որ որոշ ինստիտուտների կարգավորման և օրենսդրական տեխնիկայի կանոնների առումով նախագիծը մի քանի քայլ հետ է գործող ՀՀ ընդերքի մասին օրենսգրքից, այսինքն որակապես զիջում է գործող օրենսգրքին:

Հուսով ենք, որ նախագիծը քննարկումների և առաջարկների հիման վրա կկատարելագործվի և կապահովի ոլորտի հարաբերությունների համապարփակ կարգավորումը: Կցանկանայինք նշել նաև, որ Էկոլոգիական իրավունքի գիտաուսումնական կենտրոնը պատրաստել է նախագծի վերաբերյալ իր դիտողություններն ու առաջարկները, որոնք կներկայացնի նախագիծը մշակած պետական լիազոր մարմնին:

**ՄԱՍ III. ՀԱՄԱԳՈՐԾԱԿՑՈՒԹՅՈՒՆ**

**I. Ստորագրվել է Փոխըմբռնման հուշագիր ԵՊՀ իրավագիտության ֆակուլտետի և ՀՀ Ազգային ժողովի միջև**

ՀՀ ԱԺ-ի եւ ԵՊՀ իրավագիտության ֆակուլտետի միջև ձևավորված համագործակցությունը բարձրացվեց նոր աստիճանի` ս.թ. մարտի 4-ին ԵՊՀ իրավագիտության ֆակուլտետի դեկան Գագիկ Ղազինյանի եւ ՀՀ ԱԺ աշխատակազմի ղեկավար Գեղամ Ղարիբջանյանի կողմից համագործակցության հուշագրի ստորագրմամբ:

Կողմերի միջև համագործակցությունը դրսևորվելու է օրինաստեղծ գործընթացին ԵՊՀ իրավագիտության ֆակուլտետի մասնակցությամբ` օրենքների նախագծերի վերաբերյալ մասնագիտական եզրակացությունների ներկայացման, արդեն իսկ գործող իրավական ակտերի մոնիթորինգի իրականացման, ինչպես նաև ՀՀ Ազգային ժողովի աշխատակիցների համար իրավունքի տարբեր ճյուղերի շրջանակներում դասընթացների կազմակերպման ձևով:

Հաշվի առնելով էկոլոգիական օրենսդրության առանձնահատկությունները և բարդությունը`



Հուշագրում ամրագրվել է, որ նշված ոլորտի օրենսդրական ակտերի նախագծերի վրա կաշխատի ԵՊՀ իրավագիտության ֆակուլտետի էկոլոգիական իրավունքի գտիաուսումնական կենտրոնը` որպես մասնագիտացված կառույց:  
 «Հուշագրի հիմնական նպատակն է ԵՊՀ-ի ռեսուրսներով աջակցել, որ ԱԺ-ում ընդունվող օրենքները լինեն հնարավորինս որակյալ: Մենք այդ հարցում շահագրգիռ ենք, որովհետեւ մենք անընդհատ առնչվում ենք դրանց ինչպես դասավանդման ընթացքում, այնպես էլ պրակտիկ դաշտում»,- նշեց Գագիկ Ղազինյանը` հույս հայտնելով, որ հուշագիրը նաեւ ԵՊՀ իրավագիտության ֆակուլտետի ուսանողներին ԱԺ-ում պրակտիկա անցնելու իրական հնարավորություն կստեղծի:

«Կարծում եմ` համագործակցությունը երկուստեք արդյունավետ կարող է լինել: Օրենքները մինչեւ վերջնական տեսք ստանալը երկար ճանապարհ են անցնում, եւ Իրավագիտության ֆակուլտետի ունեցած փորձն այդ ճանապարհին կարող է խիստ օգտակար լինել ԱԺ-ի համար»,- նշել է ԱԺ աշխատակազմի ղեկավար Գեղամ Ղարիբջանյանը:

**II. Հայաստանը մասնակցել է բնապահպանական հարցերով արդարադատության մատչելիության վերաբերյալ ՄԱԿ-ի եվրոպական տնտեսական հանձնաժողովի շրջանակներում անցկացվող հետազոտությանը**

Հայաստանի Հանրապետությունը մասնակցել է արդարադատության մատչելիության, հատկապես` ֆինանսական ծախսերի և իրավական պաշտպանության միջոցների վերաբերյալ Արևելյան Եվրոպայի, Կովկասի և Ասիական պետություններում անցկացված հետազոտությանը: Հետազոտության իրականացման նպատակն է վեր հանել վերոնշյալ պետություններում արդարադատության մատչելիության հիմնական խոչընդոտները` հիմք ընդունելով “Շրջակա միջավայրի հարցերի առնչությամբ տեղեկատվության մատչելիության, որոշումների ընդունման գործընթացին հասարակության

մասնակցության և արդարադատության մատչելիության մասին” կոնվենցիայի պահանջները:

**Լրացման ներկայացված հարցաշարը ներառում է հետևյալ բաժինները.**

1. Շրջակա միջավայրի կառավարման համակարգի և օրենսդրության վերաբերյալ ընդհանուր տեղեկատվություն,
2. Շրջակա միջավայրի վերաբերյալ որոշումների ընդունման գործընթացի և ընդունվող որոշումների բողոքարկման կարգի վերաբերյալ տեղեկատվություն,
3. Իրավական պաշտպանության դատավարական և այլ միջոցները, գործերի քննության ժամկետներ,
4. Ֆինանսական ծախսեր,
5. Իրավական օգնություն,
6. Գործնական օրինակներ:

Ներկայացված հետազոտություններում բարձրացված հիմնախնդիրները քննարկվել են Արդարադատության մատչելիության նպատակային խմբի 4-րդ հանդիպմանը ընթացքում (ՄԱԿ-ի եվրոպական տնտեսական հանձնաժողով, Օրհուսի կոնվենցիայի քարտուղարություն): Հետազոտության արդյունքների հիման վրա համապատասխան փորձագետները մշակել են առաջարկներ, որոնք պետք է ներկայցվեն Կոնվենցիայի կողմերին` օրենսդրության և դրա կիրառման պրակտիկայի կատարելագործման նպատակով:

**III. Բնապահպանական կրթության և դաստիարակության ազգային միասնական ծրագրում հստակեցվել են գործողությունները**

ՀՀ-ում բնապահպանական կրթության և դաստիարակության ոլորտը համակարգելու համար ՀՀ կառավարությունը 2008 թվականին ընդունել էր “Բնապահպանական կրթության, դաստիարակության և իրազեկման ամբողջական­ և միասնական համակարգի ստեղծման հայեցակարգը”, իսկ 2010 թվականին հիշյալ հայեցակարգից բխող գործողությունները 2011-2015 թվականների համար:

2011 թվականին ՀՀ պետական մարմինների և բարձրագույն ուսումնական հաստատությունների կողմից ըստ ոլորտների մշակվել և ՀՀ կառավարությանն են ներկայացվել առանձին գործողություններ և դրանց բովանդակությունը: Այդ գործընթացին մասնակցել է նաև ԵՊՀ իրավագիտության ֆակուլտետի Էկոլոգիական իրավունքի գիտաուսումնական կենտրոնը, որի ներկայացրած առաջարկները վերաբերում են էկոլոգիական իրավունքի ոլորտում հետազոտական աշխատանքներին, տարբեր շահագրգիռ խմբերի համար կրթական ծրագրերի իրականացմանը, համագործակցությանը էկոլոգիական կրթության վերաբերյալ օրենսդրության կատարելագործման ուղղությամբ:

Հայեցակարգից բխող գործողությունների ծրագիրը ՀՀ կառավարության կողմից հավանության արժանանալու դեպքում, դրանց իրականացման գործընթացը կմեկնարկի 2012 թվականից:

**ՄԱՍ IV. ՀՐԱՏԱՐԱԿՈՒՄՆԵՐ**

**I.Շուտով կհրատարակվի անտառային օրենսդրության ուղեցույց**

Վայրի բնության համաշխարհային հիմնադրամի Հայաստանյան ներկայացուցչության, “Շրջակա միջավայրի իրավական պահպանության կենտրոն” հասարակական կազմակերպության և ԵՊՀ էկոլոգիական իրավունքի գիտաուսումնական կենտրոնի համատեղ աշխատանքի արդյունքում շուտով լույս կտեսնի ՀՀ անտառային օրենսդրության ուղեցույց:

Այն իր մեջ կներառի ՀՀ անտառային օրենսգրքի, ինչպես նաև ՀՀ հողային օրենսգրքի, «Բնապահպանական վերահսկողության մասին» ՀՀ օրենքի, Վարչական իրավախախտումների վերաբերյալ ՀՀ օրենսգրքի, «Բնապահպանական իրավախախտումների հետևանքով կենդանակն և բուսական աշխարհին պատճառված վնասի հատուցման սակագների մասին» ՀՀ օրենքի, ՀՀ քաղաքացիական օրենսգրքի, ՀՀ քրեական օրենսգրքի համապատասխան հոդվածների մեկնաբանությունը:

Ուղեցույցի մշակման նպատակն է աջակցել անտառային օրենսդրության նորմերն իրացնողներին`



յուրաքնչյուր նորմի վերաբերյալ անհրաժեշտ պարզաբանումների, վերլուծությունների ներկա-յացմամբ:

Պատրաստ լինելուն պես Ուղեցույցը կներկայացվի շահագրգիռ բոլոր խմբերի դատին:

**ՄԱՍ V. ԿԵՆՏՐՈՆԻ ԱՇԽԱՏԱՆՔՆԵՐԸ ՈՒՍԱՆՈՂՆԵՐԻ ՀԵՏ**

**I.Միջբուհական ուսանողական գիտաժողով...**

**Երևանի պետական համալասարանի իրավագիտության ֆակուլտետի Էկոլոգիական իրավունքի գիտաուսումնական կենտրոնի և Ուսանողական գիտական ընկերության համատեղ ջանքերով 2010 թվականի նոյեմբերի 25-ին կենտրոնում կայացավ ուսանողական գիտաժողով <<Բնության հատուկ պահպանվող տարածքների օգտագործման և պահպանության հիմնախնդիրները ՀՀ-ում>> թեմայով:**

**Աշխատանքների նախնական ընտրության արդյուքնում գիտաժողովին ներկայացվեցին թվով 6 հետազզոտություններ, որոնք** իրավագիտության, ագրոէկոլոգիակայի և բնագիտության տեսանկյուններից ներկայացնում էին ՀՀ-ում բնության հատուկ պահպանվող տարածքների պահպանության և կառավարման հիմնախնդիրները: Բացման խոսքով



հանդես եկան ԵՊՀ իրավագիտության ֆակուլտետի դեկան Գագիկ Ղազինյանը, Կենտրոնի ղեկավար Աիդա Իսկոյանը և իրավագիտության ֆակուլտետի ՈՒԳԸ նախագահ Գոհար Հակոբյանը, ովքեր կարևորեցին նման միջոցառումների կազմակերպման նախաձեռնությունը, ողջունեցին գիտաժողովի մասնակիցներին և մաղթեցին նորանոր հաջողություններ:

Երիտասարդ հետազոտողների կողմից իրենց ուսումնասիրությունների ներկայացմանը հաջորդեցին ակտիվ քննարկումներ, որոնց արդյունքում կատարվեցին հետաքրքիր և բազմակողմանի նոր հարցադրումներ: Գիտաժողովի ավարտին մասնակիցներին շնորհվեցին դիպլոմներ և գրքեր, իսկ լավագույն աշխատանքը երաշխավորվեց տպագրության իրավագիտության ֆակուլտետի "Պետություն և իրավունք" գիտական հանդեսում:

**II.Էկոլոգիական իրավունքի դատախաղ**

**ԵՊՀ իրավագիտության ֆակուլտետի բակալավրի 4-րդ կուրսի ուսանողները էկոլոգիական իրավունք դասընթացի շրջանակներում իրենց գիտելիքները խորացնելու նպատակով մասնակցեցին կենտրնի կազմակերպած դատախախ մրցույթին:**

**Դատախաղ մրցույթը կառուցվում և զարգանում է իրակական դեպքերի հիման վրա կազմված խնդրի շուրջ: Բավականին աշխատատար և միաժամանակ հետաքրքիր է դատախաղի նախապատրաստական փուլը` դատական նիստից մոտավորապես մեկ ամիս առաջ ծանոթանացում գործի նյութերին, թիմերի ձևավորում և դրանց իրավական դիրքորոշումների ձևակերպում հիմնախնդրի վերաբերյալ:**

**Այս դատախաղի ընթացքում ուսանողների առջև, որպես իրավական հիմնախնդիր, դրվել էին մի շարք հարցեր, որոնք առնչվում էին բնօգտագործման իրավունքի ծագմանը (լիցենզիայի տրամադրում, պայմանագրերի կնքում և այլն), կողմերի դատարան**

**դիմելու հնարավորությանը, ինչպես նաև էկոլոգիական օրենսդրությունում առկա մի շարք այլ հիմնախնդիրների:**

**Անհրաժեշտ ենք համարում ընդգծել, որ ուսանողները բավականին արագ և** ճիշտ էին կողմնորոշվում բնապահպանական օրենսդրության համակարգում` մատնանշելով այն հիմնական ուղղղությունները, որոնք տանում էին  **հիմնախնդրի ճիշտ իրավական լուծմանը:**

**Մեկամսյա նախապատրաստական աշխատանքից հետո 2010 թվականի դեկտեմբերի 15-ին ԵՊՀ իրավագիտության ֆակուլտետի դատական նիստերի դահլիճում կայացավ բուն դատական նիստը, որը նախագահում էր ԵՊՀ իրավագիտության ֆակուլտետի քաղաքացիական դատավարության ամբիոնի ասպիրանտ Տիգրան Մարկոսյանը:**

**Դատական նիստի ընթացքում հայցվոր կողմը (ներկայացնում էին Անի Մութաֆյանը, Ռաֆիկ Գրիգորյանը, Աշխեն Սողոմոնյանը,Նանե Սահակյանը) փորձում էր հիմնավորել, որ պետական կառավարման լիազոր մարմինը (ներկայացնում էին Գայանե Դեմիրչյանը, Մարիամ Ղուկասյանը, Մարիամ Այվազյանը) չի պահպանել հանքարդյունահանող ընկերությանը ընդերքաօգտագործման իրավունք տրամադրելու ընթացակարգը, իսկ պետական լիազոր մարմնը ջանք չէր խնայում ապացուցելու իր կատարծ յուրաքանչյուր քայլի հիմնավորվածությունը:**

**Դատական նիստի ավարտից հետո դատավոր Տ. Մարկոսյանը հրապարակեց վճիռը, որով մասնակիորեն էր բավարարվում հայցվորի պահանջը, այսինքն` ճանաչվում էր ընդերքաօգտագործողի և պետական լիազոր մարմնի միջև բնօգտագործման հարաբերությունների բացակայությունը:**

**III. Փիթեր Ջոան Շայի և Սթեյնար Անդերսենի դասախոսությունը Կենտրոնում**

ԵՊՀ իրավագիտության ֆակուլտետի էկոլոգիական իրավունքի գիտաուսումնական կենտրոնի և Նորվեգիայի Ֆրիտյոֆ Նանսենի անվան ինստիտուտի միջև 2008թ.-ի աշնանը մեկնարկած համագործակցությունը դարձել է ավանդական: Դրա ապացույցն էր իսնտիտուտի ղեկավար Փիթեր Ջոան Շայի և ավագ գիտաշխատող Սթեյնար Անդերսենի երրորդ դասախոսությունը Կենտրոնում` նվիրված շրջակա միջավայրի պահպանության կառավարման հիմնահարցերին տարբեր մակարդակներում:

Բանախոսները ներկայացրեցին քննարկվող խնդիրների վերաբերյալ հիմնական մոտեցումները, Նորվեգիայի ձեռքբերումները, առկա խնդիրները և լուծման հնարավոր ուղիները: Դասախոսություններից հետո ծավալված քննարկումը հնարավորություն տվեց ներկաներին զուգահեռներ անցկացնել ԵՄ-ում և Նորվեգիայում, ինչպես նաև ՀՀ-ում գործող օրենսդրության և պրակտիկայի միջև: Դասախոսությանը ներկա էին ԵՊՀ տարբեր ֆակուլտետների դասախոսական կազմի ներկայացուցիչներ և ուսանողներ, ինչպես նաև հասարակական կազմակերպությունների ներկա-յացուցիչներ:

**ՀԵՏԱՔՐՔԻՐ Է ԻՄԱՆԱԼ**

**Ծիծեռնակաբերդում հավաքված ծաղիկները վերամշակվում են**

“Վայրի բնության եւ մշակութային արժեքների պահպանման” հիմնադրամն ապրիլի 27-ին արդեն 2-րդ անգամ իրականացրեց Ծիծեռնակաբերդում հավաքված ծաղիկների վերամշակում:

Մինչեւ 2010 թ. Ծիծեռնակաբերդում հավաքված միլիոնավոր ծաղիկներն ամեն տարի հուշահամալիրից հեռացվում էին որպես աղբ: Անցյալ տարի Հիմնադրամն առաջարկել է ծաղիկների հավաքման եւ հետագա օգտագործման այլընտրանքային, առավել օգտակար, խորհրդանշական տարբերակ:

Միջոցառման շրջանակում բոլոր ծաղիկները հավաքվում եւ տեղափոխվում են հուշարձանի հետնամաս, առանձնացվում են ցողունն ու ծաղկաթերթիկները: Ծաղկի ցողուններից պատրաստվում է պարարտախառնուրդ` հուշահամալիրի այգիների մշակման համար, իսկ ծաղկի չորացված թերթիկները հիմնադրամի «Արեւորդի» էկո-ակումբների սաներն օգտագործում են թղթի





վերամշակման եւ ձեռքով պատրաստված բացիկների ձեւավորման համար:

Այդ թուղթն օգտագործում է նաեւ Հայոց ցեղասպանության թանգարան-ինստիտուտը հուշագրեր, շնորհակալագրեր եւ հրավիրատոմսեր պատրաստելու համար:

**ԿԱՆԱՉԱՓԱՅԼ ԺՊԻՏՆԵՐ**

***Հարգելի ընթերցող,***

Այս անգամ սույն բաժնում տեղ են գտել ծիծաղաշարժ նկարներ, որոնք նաև խորհելու տեղիք են տալիս:



**[](http://images.google.com/imgres?imgurl=http://thesituationist.files.wordpress.com/2009/04/smile.jpg&imgrefurl=http://thesituationist.wordpress.com/2009/04/25/smile-if-you-love-your-future-relationships/&usg=__eFGuEjEmJODmsopc3O6lk7LOIQU=&h=333&w=500&sz=77&hl=en&start=13&itbs=1&tbnid=ctwaY9rEkNAjqM:&tbnh=87&tbnw=130&prev=/images?q=smile&hl=en&sa=G&gbv=2&tbs=isch:1)**

